joelniklaus/EU_Wikipedias huggingface dataset:
Κεχρινιά Αιτωλοακαρνανίας

Η Κεχρινιά είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 380 μέτρα.

Γεωγραφία - Ιστορία 
Η Κεχρινιά βρίσκεται στις πλαγιές του όρους Πεταλά (Θύαμον), βορειοανατολικά της λίμνης Αμβρακίας σε απόσταση 14,5 χλμ. ΝΑ. από την Αμφιλοχία. Πρόκειται για γραφικό χωριό με αρκετά παλιά πέτρινα σπίτια και σοκάκια του οποίου οι κάτοικοί του ασχολούνται κυρίως με την κτηνοτροφία. Από το 2008 με πρωτοβουλία του Αγροτικού Συνεταιρισμού «Ένωση» Αγρινίου λειτουργεί σύγχρονη γαλακτοβιομηχανία. Στην περιοχή υπάρχουν σημαντικά ίχνη κατοίκησης (ερείπια κάστρου, δεξαμενή, τάφοι) από την μυκηναϊκή εποχή. Στο χωριό αναφέρονται οι περιηγητές Leon Henzey στο βιβλίο του "Το Όρος Όλυμπος και η Ακαρνανία" και ο συνταγματάρχης William Martin Leake "Ταξίδι στη Βόρεια Ελλάδα"  όταν επισκέφθηκαν την περιοχή (γύρω στα 1800) γράφοντας ότι συνάντησαν στη περιοχή ερείπια αρχαίων κατοικιών. Στο όρος Πεταλάς λίγο πριν το χωριό από την είσοδο της Αμφιλοχίας, βρίσκεται το μη επισκέψιμο σπήλαιο "Πουρνάρια" και στο δρόμο προς τον οικισμό Κάναλος το σπήλαιο "Σπιρτούλη". Η περιοχή είναι γνωστή για τα ονομαστά "Άγρια Άλογα του Πεταλά", τα οποία ζουν ελεύθερα σε πολυπληθείς αγέλες και θεωρείται ότι ανήκουν σε σπάνια ράτσα της οροσειράς της Πίνδου.

Η αρχαία Μπελιχρηνιάσσα 
Η αρχαία πόλη της Μπελιχρηνιάσσας βρίσκεται νοτιοανατολικά του χωριού προς τον οικισμό Κάναλος. Θεωρείται, σύμφωνα με ορισμένους, ως μία από τις πέντε πόλεις του αρχαίου κράτους της Αμφιλοχίας, ενώ σύμφωνα με άλλους ότι ανήκε στην αρχαία χώρα των Αγραίων. Έχουν βρεθεί τείχη αρχαίου κάστρου, μία αρχαία κυκλική δεξαμενή καθώς και αρκετοί μυκηναϊκοί τάφοι. Οι πιο σημαντικοί είναι στη τοποθεσία "Μέγα Βουνί", όπου βρέθηκε θολωτός τάφος που χρονολογείται μεταξύ 1400 - 1100 π.Χ. καθώς και αυτός σε έργα της επαρχιακής οδού Κεχρινιά - Λεπενού που πιθανολογείται ότι εκεί πρέπει να βρισκόταν το νεκροταφείο της αρχαίας  πόλης.

Διοικητικά
Επίσημα αναφέρεται το 1836 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 συστήνεται κοινότητας Κεχρινιάς και ο οικισμός ορίζεται έδρα της. Σύμφωνα με το σχέδιο Καλλικράτης, μαζί με τους οικισμούς Μακρυχώρια, Κομποθέκλα, Κάναλος, Άγιοι Θεόδωροι και Φαλαγγιάς αποτελούν την Τοπική Κοινότητα Κεχρινιάς που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 762 κατοίκους, ενώ ως οικισμός  488.

Προσωπικότητες
 Γιώργος Μασούρας: ποδοσφαιριστής

Παραπομπές 

Χωριά του νομού Αιτωλοακαρνανίας
Δήμος Αμφιλοχίας
Αλεξανδρινή της Πρωσίας

Η Αλεξανδρινή της Πρωσίας (Alexandrine von Preußen, 23 Φεβρουαρίου 1803 - 21 Απριλίου 1892) ήταν η σύζυγος του Μεγάλου Δούκα του Μεκλεμβούργου-Σβερίν.

Βιογραφία
Η Φρειδερίκη Βιλελμίνη Αλεξανδρινή Μαρία Ελένη γεννήθηκε στις 23 Φεβρουαρίου 1803 στο Βερολίνο, και ήταν το έβδομο παιδί και τέταρτη κόρη του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλιτς.

Στις 25 Μαΐου 1822 η Αλεξανδρινή παντρεύτηκε τον Παύλο Φρειδερίκο του Μεκλεμβούργου-Σβερίν. Ο γάμος τους γενικά θεωρήθηκε δυστυχισμένος. Ο Παύλος Φρειδερίκος ήταν στρατιωτικός που δεν είχε χρόνο και ενδιαφέρον για τη γυναίκα και την οικογένειά του.

Η Αλεξανδρινή, αντιθέτως, ήταν μια αφοσιωμένη μητέρα που μεγάλωσε με τρυφερότητα τα παιδιά της και καλλιέργησε ενεργά τις πολιτιστικές τους επιδιώξεις. Η ίδια η Αλεξανδρινή ήταν πολύ καλλιεργημένη, αλλά περιγράφηκε επίσης ως μια στερεότυπη απομακρυσμένη Γερμανίδα πριγκίπισσα. Δεν θεωρήθηκε διανοούμενη, αλλά παρακολουθούσε ακαδημαϊκές διαλέξεις και διάβαζε πολλά βιβλία.

Η Αλεξανδρινή πέθανε στις 21 Απριλίου 1892 σε ηλικία 89 ετών στο Σβερίν του Μεγάλου Δουκάτου Μεκλεμβούργου-Σβερίν.

Οικογένεια 
To 1822 η Αλεξανδρινή παντρεύτηκε τον Παύλο Φρειδερίκο του Μεκλεμβούργου-Σβερίν. Μαζί απέκτησαν 3 παιδιά:
τον Φρειδερίκο Φραγκίσκο Β΄ (1823-1883), παντρεύτηκε (1) την Αυγούστα Ρόυς του Κέστριτς. Απέκτησαν 6 παιδιά; (2) την Άννα της Έσσης & του Ρήνου. Απέκτησαν 1 παιδί; (3) την Μαρία του Σβάρτσμπουρκ-Ρούντολστατ. Απέκτησαν 4 παιδιά.
την Λουίζα (1824-1859), παντρεύτηκε τον Ούγκο του Βίνντις-Γκρετς. Απέκτησαν 4 παιδιά.
τον Γουλιέλμο (1827-1879), παντρεύτηκε την Αλεξανδρινή της Πρωσίας. Απέκτησαν 1 παιδί.

Τίτλοι
23 Φεβρουαρίου 1803 – 25 Μαΐου 1822: Η Βασιλική Υψηλότητα Πριγκίπισσα Αλεξανδρινή της Πρωσίας
25 Μαΐου 1822 – 1 Φεβρουαρίου 1837: Η Βασιλική Υψηλότητα Η Κληρονομική Μεγάλη Δούκισσα του Μεκλεμβούργου-Σβερίν
1 Φεβρουαρίου 1837 – 7 Φεβρουαρίου 1842: Η Βασιλική Υψηλότητα Η Μεγάλη Δούκισσα του Μεκλεμβούργου-Σβερίν
7 Φεβρουαρίου 1842 – 21 Απριλίου 1892: Η Βασιλική Υψηλότητα Η Χήρα Μεγάλη Δούκισσα του Μεκλεμβούργου-Σβερίν

Παραπομπές

 Jürgen Borchert: Alexandrine. Die Königin von Mecklenburg. Aus dem Leben einer preußischen Prinzessin. Demmler Verlag GmbH, Schwerin 2000. ISBN 3-910150-29-2
 Neuestes Damen-Conversations-Lexikon: ein Inbegriff des Gesammtwissens für die Frauenwelt. Band 1. Rossberg, 1856, S. 53. (Digitalisat)
 Alexandrine von Mecklenburg-Schwerin
 http://www.landtag-mv.de/files/original/galerie_vom_23.01.2006_17.28.47/Alexandrine.pdf
 Originalbriefe der Großherzogin Alexandrine

Εξωτερικοί σύνδεσμοι 

Οίκος των Χοεντσόλερν
Οίκος του Μεκλεμβούργου
Πρώσοι ευγενείς
Πριγκίπισσες της Πρωσίας
Γερμανίδες δούκισσες
Φιλελεύθερο Προσφυγικό Κόμμα

Το Φιλελεύθερο Προσφυγικό Κόμμα ήταν πολιτικό κόμμα στην Ελλάδα. Έδρασε κατά το δεύτερο μισό της δεκαετίας του 1920.

Ιστορία 
Το κόμμα συμμετείχε στις βουλευτικές εκλογές του 1926. Στις εκλογές του 1926 κέρδισε 13.798 ψήφους (1.44% των συνολικών ψήφων) και 4 έδρες. Ωστόσο, οι εκλογές του 1926 ήταν οι μοναδικές στις οποίες συμμετείχε το κόμμα.

Παραπομπές 

Καταργημένα πολιτικά κόμματα στην Ελλάδα
Κόκκινη Γέφυρα (συνοριακή)

Η Κόκκινη Γέφυρα ( . ) είναι μία διασυνοριακή οδική γέφυρα μεταξύ των χωρών Γεωργία και Αζερμπαϊτζάν, που συνδέει την Τιφλίδα με την Γκαντζά. Η τοξωτή γέφυρα που διασχίζει τον ποταμό Χράμι είναι κατασκευασμένη από κόκκινα τούβλα, βρίσκεται στην περιοχή της ουδέτερης ζώνης μεταξύ των συνοριακών φυλακίων και αποτελεί σημείο διέλευσης των συνόρων. Χτίστηκε ως επί το πλείστον κατά τον 17ο αιώνα. Η Κόκκινη γέφυρα χρησιμοποιούταν καθημερινά μέχρι το 1998, που περατώθηκε η κατασκευή μιας νέας και αρκετά μεγαλύτερης γέφυρας στο πλαίσιο των έργων του TRACECA (Διάδρομος μεταφορών Ευρώπη-Καύκασος-Ασία).

Ιστορία 
Σε αυτήν την τοποθεσία, σε απόσταση 95 μ. από την Κόκκινη γέφυρα, υπήρχε μία παλαιότερη γέφυρα του 12ου αιώνα που διέσχιζε τον ποταμό Χράμι. Από την αναφερόμενη ως «Σπασμένη γέφυρα» έχουν διασωθεί τα ερείπιά της στις δύο ανάντι όχθες του ποταμού.

Η Κόκκινη γέφυρα κατασκευάστηκε περί το 1647, επί βασιλείας του Βασιλιά Ρόστομ της Γεωργίας. Ήταν μεγάλης σημασίας για την οικονομική και πολιτική ανάπτυξη της Γεωργίας.

Η περιοχή της γέφυρας έχει αποτελέσει πεδίο μαχών και συγκρούσεων. Την 7η Σεπτεμβρίου 1795 ένας μεγάλος στρατός του Αγά Μοχάμεντ Χαν Κατζάρ αντιμετώπισε στη γέφυρα 200 στρατιώτες του Ηράκλειου Β' της Γεωργίας. Οι υπερασπιστές της γέφυρας αναγκάστηκαν να υποχωρήσουν.

Τον Φεβρουάριο του 1921 στην Κόκκινη γέφυρα συγκρούστηκαν οι αγωνιστές της Δημοκρατίας της Γεωργίας με μονάδες του Κόκκινου στρατού. Οι σοβιετικοί κατέλαβαν την γέφυρα και επιτέθηκαν στην Τιφλίδα.  

Καθ 'όλη τη δεκαετία του 1990 υπήρχε μια μεγάλη αγορά στην ουδέτερη ζώνη  που τη λειτουργούσαν Αζερμπαϊτζάνοι από την περιοχή Μαρνεύλι της Γεωργίας. Την άνοιξη του 2006 οι Γεωργιανοί έκλεισαν την αγορά στο πλαίσιο της εκστρατείας κατά της λαθρεμπορίας.

Το 2012 με Προεδρικό διάταγμα η Κόκκινη γέφυρα αναγνωρίστηκε ως Αμετακίνητο Μνημείο Πολιτιστικής Κληρονομιάς της Γεωργίας.

Περιγραφή 
Η γέφυρα έχει συνολικό μήκος 175 μ., ύψος 10-12 μ., και το πλάτος της είναι 4,3 μ. στη μέση και 11,7 μ. στα άκρα. Η τοξωτή γέφυρα έχει 4 καμάρες που χωρίζονται με το σχήμα: 8,2 + 16,1 + 8 + 26,1 μ. Είναι κατασκευασμένη από κόκκινα τούβλα διαστάσεων 22 x 22 x 4 εκ.

Μεταξύ των πυλώνων της γέφυρας είχαν χτιστεί δύο καραβανσεράι, με συνολική έκταση δωματίων 300 τ.μ.

Παραπομπές 

Γέφυρες στο Αζερμπαϊτζάν
Γέφυρες στην Γεωργία
Ακίνητα Πολιτισμικά Μνημεία Εθνικής Σημασίας της Γεωργίας
Διεθνείς γέφυρες
Κόμμα Εβραϊκής Πολιτικής Ενώσεως

Το Κόμμα Εβραϊκής Πολιτικής Ενώσεως ήταν πολιτικό κόμμα στην Ελλάδα. Έδρασε κατά το δεύτερο μισό της δεκαετίας του 1920. Στις βουλευτικές εκλογές του 1926 κέρδισε το 0.6% των ψήφων και 2 έδρες. Ωστόσο, αυτή ήταν η μόνη αναμέτρηση στην οποία συμμετείχε.

Παραπομπές 

Ιστορία των Εβραίων στην Ελλάδα
Καταργημένα πολιτικά κόμματα στην Ελλάδα
Εβραϊκό Μουσείο Ρόδου

Το Εβραϊκό Μουσείο της Ρόδου είναι μουσείο στο νησί της Ρόδου, στην ανατολική Ελλάδα. Το μουσείο ιδρύθηκε από τον Άρον Χάσον το 1997. Σκοπός του μουσείου είναι η διατήρηση της ιστορίας και πολιτισμού της εβραϊκής κοινότητας της Ρόδου. Το μουσείο βρίσκεται δίπλα στην Συναγωγή Καχάλ Σαλόμ. Η συναγωγή Κάχαλ Σαλόμ είναι η παλαιότερη συναγωγή της Ελλάδας. Το μουσείο καλύπτει έξι δωμάτια, τα οποία προηγουμένως χρησιμοποιήθηκαν ως γυναικωνίτες της συναγωγής.

Βιβλιογραφία 
 Porat-Noy, Zvi, Chief Editor.  "The Jewish World, Yearbook for Jewish Communities and Organizations". Ramat-Gan, Israel.  1999 edition, page 11.
 "Erensia Sefardi"; Dr. Albert de Vidas, Editor. Fairfield, Connecticut; Vol. 6, No. 1, Winter 1998 edition, page 7.
 "Ke Haber?" Newsletter; The Rhodes Jewish Historical Foundation.  Los Angeles, California.  Winter 1998/1999 issue.

Εξωτερικοί σύνδεσμοι 
 
 Εικονική ξενάγηση στην ιστορία των Εβραίων: Ελλάδα

Μουσεία στη Ρόδο
Ιστορία των Εβραίων στην Ελλάδα
Ροδος
Κατερίνα Καρνάρου

Η Κατερίνα Καρνάρου (Γρύλλος Ηλείας, 25 Ιουλίου 1905 - 29 Οκτωβρίου 2020) ήταν Ελληνίδα υπεραιωνόβια, ο 5ος επιβεβαιωμένα γηραιότερος εν ζωή άνθρωπος στον κόσμο (πριν τον θάνατό της), ο γηραιότερος ψηφοφόρος της ανθρωπότητας και η γηραιότερη Ελληνίδα όλων των εποχών. Γεννήθηκε στις 25 Ιουλίου του 1905 στο Νομό Ηλείας. Απεβίωσε στις 29 Οκτωβρίου 2020.

Βιογραφία 
Γεννήθηκε στις 25 Ιουλίου 1905. Υποστηρίζει ότι γεννήθηκε στην Μούντριζα Ηλείας (σημερινός Γρύλλος). Το γεγονός ότι το 1933 νυμφεύτηκε τον Σοφοκλή Καρνάρο αποδεικνύει την ηλικία της. Στα Κρέστενα απέκτησε 4 τέκνα. Είχε 7 εγγόνια, 8 δισέγγονα και 2 τρισέγγονα. Ήταν εύρωστη για την ηλικία της, περπατούσε, ενώ είχε κάνει και μια χειρουργική επέμβαση στα πόδια το 2018. Είχε μεγάλη πνευματική διαύγεια. Το 2019 ψήφισε στις ελληνικές βουλευτικές εκλογές και έγινε εκ των γηραιοτέρων ψηφοφόρων παγκοσμίως.  

Στις 25 Ιουλίου 2020 έκλεισε τα 115 της χρόνια, ηλικία-ρεκόρ στην Ελλάδα.    

Έφυγε από την ζωή στις 29 Οκτωβρίου 2020 σε ηλικία 115 ετών και 96 ημερών σπάζοντας κάθε ρεκόρ στην Ελλάδα αφού ήταν το πέμπτο μεγαλύτερο εν ζωή πρόσωπο στον κόσμο, το 53ο που υπήρξε ποτέ, και εκ των γηραιοτέρων ψηφοφόρων της ανθρωπότητας.

Παραπομπές 

Υπεραιωνόβιοι
Λουίζα της Πρωσίας (1808-1870)

Η Λουίζα της Πρωσίας (Alexandrine von Preußen, 1 Φεβρουαρίου 1808 - 6 Δεκεμβρίου 1870) ήταν η σύζυγος του Φρειδερίκου των Κάτω Χωρών.

Βιογραφία
Η Λουίζα Αυγούστα Βιλελμίνη Αμαλία γεννήθηκε την 1η Φεβρουαρίου 1808 στο Καίνιγκσμπεργκ ή το Βερολίνο, και ήταν το ένατο παιδί και τέταρτη κόρη του Φρειδερίκου Γουλιέλμου Γ΄ της Πρωσίας και της Λουίζας, κόρης του Καρόλου Β΄ του Μεκλεμβούργου-Στρέλιτς.

Η Λουίζα δεχόταν συχνές επισκέψεις από τον Φρειδερίκο των Κάτω Χωρών στο Βερολίνο κατά την παιδική τους ηλικία. Αρραβωνιάστηκαν το 1823 και παντρεύτηκαν στις 21 Μαΐου 1825 στο Βερολίνο. Η Λουίζα και ο Φρειδερίκος έζησαν στη Χάγη και από το 1838 στο Βάσενααρ.

Η Λουίζα δεν διαδραμάτισε κυρίαρχο δημόσιο ρόλο, αλλά μοιράστηκε την πεντακάθαρη φήμη του συζύγου της στα μάτια της κοινής γνώμης. Περιγράφεται ως άτομο που είχε στενή σχέση με τα μέλη οικογένειά της, τα οποία επισκεπτόταν συχνά. Η αλληλογραφία της με τα παιδιά και τους συγγενείς της θεωρείται πολύτιμη πηγή σύγχρονου δικαστικού βίου στην Ολλανδία, τη Σουηδία και τη Ρωσία.

Παρόλο που δεν υπάρχουν πληροφορίες σχετικά με το αν προσπάθησε να συμμετάσχει στην πολιτική ή όχι, ήταν έντονα προ-πρωσική και οι απόψεις της προκάλεσαν σύγκρουση μεταξύ της και της Βασίλισσας Σοφίας κατά τη διάρκεια του Γαλλοπρωσικού πολέμου του 1870.

Το 1869 ίδρυσε ένα φιλανθρωπικό ίδρυμα για τα ορφανά, το "Luisestiftelsen" (Ίδρυμα Λουίζα). Η Λουίζα πέθανε στις 6 Δεκεμβρίου 1870 σε ηλικία 62 ετών στο Βάσενααρ.

Οικογένεια 
To 1825 στο Βερολίνο η Λουίζα παντρεύτηκε τον Φρειδερίκο των Κάτω Χωρών. Μαζί απέκτησαν 4 παιδιά:
τη Λουίζα (1828-1871), παντρεύτηκε τον Κάρολο ΙΕ΄ της Σουηδίας. Απέκτησαν 2 παιδιά.
τον Φρειδερίκο (1833-1834).
τον Γουλιέλμο (1836-1846).
τη Μαρία (1841-1910), παντρεύτηκε τον Γουλιέλμο του Βιντ. Απέκτησαν 6 παιδιά.

Παραπομπές σε πηγές

Οίκος των Χοεντσόλερν
Οίκος της Οράγγης-Νάσσαου
Πρώσοι ευγενείς
Πριγκίπισσες της Πρωσίας
Πριγκίπισσες της Ολλανδίας
Διοργανώσεις Ε.Π.Σ. Λέσβου 2018–19

Για την περίοδο 2018–19, η Ένωση Ποδοσφαιρικών Σωματείων Λέσβου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λέσβου.

Η πρωταθλήτρια της ΕΠΣ Λέσβου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Λέσβου, αποκτά το δικαίωμα συμμετοχής στο Κύπελλο Ελλάδας.

Πρωτάθλημα 

Η δομή του πρωταθλήματος της Ε.Π.Σ. Λέσβου είναι η εξής:

 Πρωτάθλημα Λέσβου
 Α΄ Κατηγορία
 Β΄ Κατηγορία
 Πρωτάθλημα Λήμνου
 Α1 Κατηγορία

Πρωτάθλημα Λέσβου

Α΄ Κατηγορία 
Στην Α κατηγορία συμμετείχαν 17 ομάδες. Στην πρώτη φάση του πρωταθλήματος χωρίστηκαν σε δυο ομίλους. Οι τέσσερεις πρώτοι κάθε ομίλου στη δεύτερη φάση σχημάτισαν νέο όμιλο 8 ομάδων για την  ανάδειξη του πρωταθλητή. Οι υπόλοιπες ομάδες (από την 5η θέση και κάτω στους ομίλους της πρώτης φάσης) σχημάτισαν όμιλο των 9 μάδων για τις θέσεις του υποβιβασμού. Την πρώτη θέση κατέκτησε ο Όλυμπος Αγιάσου που στη συνέχεια επικράτησε και στους τελικούς του πρωταθλήματος ΕΠΣΛ επί του πρωταθλητή Λήμνου. Ο Όλυμπος , πάντως, ανακοίνωσε οτι δε θα συμμετάσχει στο πρωτάθλημα της Γ΄ Εθνικής Ερασιτεχνικής κατηγορίας. Τρεις ομάδες υποβιβάζονται στη Β και η 14η (6η στον όμιλο υποβιβασμού της Β φάσης θα έδινε αγώνα μπαράζ με τη 2η της Β κατηγορίας.

Πρώτη Φάση 

Πηγή: ΕΠΣ Λέσβου

Πηγή: ΕΠΣ Λέσβου

Δεύτερη Φάση 

Πηγή: ΕΠΣ Λέσβου

Πηγή: ΕΠΣ Λέσβου

Ο Παλλεσβιακός στον αγώνα μπαράζ με τον ΕΜΑΣ Φίλια , 2ο στη Β κατηγορία , ηττήθηκε 0-3 και υποβιβάστηκε.

Β΄ Κατηγορία 
Στη Β κατηγορία συμμετείχαν 15 συνολικά ομάδες σε έναν όμιλο. Η πρωταθλήτρια ανέρχεται στην Α κατηγορία και η δεύτερη στη βαθμολογία δίνει αγώνα διαβάθμισης με την 14η ομάδα της ενιαίας κατάταξης της Α κατηγορίας.

Πηγή: ΕΠΣ Λέσβου

Πρωτάθλημα Λήμνου

Α1 Κατηγορία Λήμνου 
Οι 12 σύλλογοι που συμμετείχαν (δε δήλωσε συμμετοχή ο Αητός Πλάκας Παναγιάς) αγωνίστηκαν σε πρωτάθλημα δυο γύρων.

Πηγή: ΕΠΣ Λέσβου

Play Off 
Στα Play Off την πρώτη θέση κατέκτησε η Ηφαιστία Κοντοπουλίου. Οι ομάδες ξεκίνησαν με μπόνους  τους μισούς βαθμούς που συγκέντρωσαν στην κανονική περίοδο καθώς και βαθμούς ανάλογα με τη θέση που τερμάτισαν

Πηγή: ΕΠΣ Λέσβου

Τελικός Πρωταθλήματος ΕΠΣ Λέσβου 
Στους δυο τελικούς αγώνες ο πρωταθλητής Λήμνου Όλυμπος Αγιάσου επικράτησε της πρωταθλήτριας Λέσβου Ηφαιστίας. Ο Όλυμπος δε δήλωσε συμμετοχή στη Γ΄ Εθνική και αγωνίστηκε εκ νέου στο τοπικό πρωτάθλημα.

 Ηφαιστία - Όλυμπος 1-0
 Όλυμπος - Ηφαιστία 2-0

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Λέσβου.

Τελικός

Παραπομπές

Εξωτερικοί σύνδεσμοι 

 

Ε.Π.Σ. Λέσβου
Εγχώρια ποδοσφαιρικά πρωταθλήματα 2018–2019
Εγχώρια ποδοσφαιρικά κύπελλα 2018-2019
Ελένη Κρίτα

Η Ελένη Κρίτα είναι Ελληνίδα ηθοποιός.

Βιογραφικό 
Έκανε την πρώτη της τηλεοπτική εμφάνιση το 1984 στη σειρά "Ένας συγγραφέας ζητάει πρόσωπα". Ακολούθησαν κι άλλες τηλεοπτικές παραγωγές τη δεκαετία του 1980 στην κρατική τηλεόραση μεταξύ των οποίων: "Υπερμνησία" το 1984, "Η ζωή του Αττίκ" το 1985 και "Ο θάνατος του Τιμόθεου Κώνστα" το 1987. Παράλληλα με τις τηλεοπτικές της συμμετοχές την περίοδο αυτή έλαβε μέρος και σε 10 βιντεοταινίες άλλοτε με πρωταγωνιστικούς και άλλοτε με μικρότερους ρόλους. 

Έγινε ευρύτερα γνωστή το 2005 με τη συμμετοχή της στην κωμική σειρά του Γιώργου Καπουτζίδη "Στο Παρά Πέντε στο ρόλο της Μαριλένας Δορκοφίκη. Η σειρά θεωρείται μία από τις πιο επιτυχημένες της ελληνικής τηλεόρασης σημειώνοντας μεγάλη επιτυχία μέχρι και σήμερα. Μετά τη συμμετοχή της στο "Παρά Πέντε" ακολούθησαν συμμετοχές σε διάφορες σειρές όπως "Safe Sex TV Stories", "Απόστολος και Μόνος", "Super Μπαμπάς", "Γιούγκερμαν" και "Αληθινοί Έρωτες". Από το 2008 μέχρι το 2010 είχε ένα από τους πρωταγωνιστικούς ρόλους στην κωμική σειρά "Η Πολυκατοικία" με την συμμετοχή της να ξεκινά στα μέσα του πρώτου κύκλου και να ολοκληρώνεται λίγο πριν το τέλος του δεύτερου. Τη σεζόν 2018-2019 πρωταγωνίστησε στην καθημερινή κωμική σειρά "Όσο Έχω Εσένα". Τέλος, το 2021, πρωταγωνίστησε στα επεισόδια 91-95 στην δραματική σειρά του Alpha, Αγγελική

Φιλμογραφία

Τηλεόραση

Κινηματογράφος

Βιντεοταινίες

Θέατρο

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
ΦΚ Πετροκούμπ Χιντσέστι

Η ΦΚ Πετροκούμπ Χιντσέστι είναι ποδοσφαιρική ομάδα της Μολδαβίας από την πόλη Χιντσέστι. Συμμετέχει στο Πρωτάθλημα ποδοσφαίρου Μολδαβίας. Ιδρύθηκε το 1994. Έδρα της ομάδας είναι το Δημοτικό Στάδιο Χιντσέστι χωρητικότητας 1000 θεατών.

Ποδοσφαιρικές ομάδες Μολδαβίας
Ιδρύσεις ποδοσφαιρικών ομάδων το 1994
Μύλοι Αλλατίνη

Οι Μύλοι Αλλατίνη είναι από τα ιστορικότερα κτίρια της Θεσσαλονίκης. Βρίσκονται επί της Λεωφόρου Γεωργίου Παπανδρέου και χρονολογούνται από το 1890. Άνηκαν στην ιταλο-εβραϊκή οικογένεια Allatini και σχεδιάστηκαν από τον Ιταλό αρχιτέκτονα, Βιταλιάνο Ποζέλι. Ο ίδιος σχεδίασε και τη Βίλλα Αλλατίνι, το 1898. η οποία προοριζόταν αρχικά για κατοικία, αλλά στέγασε τα γραφεία Διοίκησης. Στα 1883, οι αδελφοί Αλλατίνη «έστησαν» τον περίφημο «Kυλινδρόμυλο Αλλατίνη», με πρωτοβουλία του διακεκριμένου γιατρού, Μωυσή Αλλατίνη, που έφτασε από την Φλωρεντία (λίγο αργότερα ιδρύεται και το κεραμοποιείο Αλλατίνη). Στο σημείο υπήρχε ήδη από το 1854 ένας γαλλικός ατμόμυλος, που ανήκε στον Darblay de Corblay και στο κτίριο αυτό εγκαταστάθηκε ο πρώτος κυλινδρόμυλος.

Το 1898, ο Μύλος καταστράφηκε ολοσχερώς από πυρκαγιά και ξαναχτίστηκε μεγαλύτερος, στην ίδια θέση, σε σχέδια του Ιταλού αρχιτέκτονα Βιταλιάνο Ποζέλι. Τον Σεπτέμβριο του 1900, εγκαινιάστηκαν οι νέοι Μύλοι, που παρέμειναν σε λειτουργία μέχρι τη δεκαετία του ’80. Με το ξέσπασμα του ιταλο-τουρκικού πολέμου το φθινόπωρο του 1911, οι Τούρκοι σε αντίποινα έκλεισαν τα γραφεία και τα καταστήματα όλων των Ιταλών υπηκόων και η οικογένεια Αλλατίνη έφυγε τότε στην Ιταλία.
Το 1951 ο αλευρόμυλος κάηκε και πάλι ολοσχερώς για αδιευκρίνιστους λόγους, αλλά ξαναχτίστηκε πάνω στα ερείπια του κτιρίου, κρατώντας το εξωτερικό περίβλημα των τούβλινων τοίχων που διασώθηκε, ενώ προστέθηκε ένας ακόμη όροφος (ο πέμπτος). Το 1971, το οικόπεδο των Μύλων Αλλατίνη χαρακτηρίστηκε κοινόχρηστος χώρος πρασίνου, αλλά το ελληνικό δημόσιο δεν προχώρησε στην απαλλοτρίωσή του. 

Το 1991, ολόκληρο το πρώην βιομηχανικό συγκρότημα -τα κτίρια αλλά και το σύνολο του οικοπέδου- αποκτούν τον επίσημο χαρακτηρισμό του ιστορικά διατηρητέου μνημείου. Το 2015, ένα 15χρονο κορίτσι έχασε τη ζωή του πέφτοντας από ύψος τριών μέτρων στο εγκαταλειμμένο κτίριο, καθώς οι ερημωμένοι Μύλοι έγιναν στέκι της νεολαίας, χωρίς όμως να υπάρχουν τα απαραίτητα μέτρα ασφαλείας. Σε εκείνη τη χρονική συγκυρία, μπήκε περίφραξη στον χώρο, ενώ μέχρι στιγμής  δεν έχει υπάρξει κάποιο σχέδιο για να αναδειχθεί το σημείο. Οι νέες βιομηχανικές εγκαταστάσεις της εταιρείας Αλλατίνη βρίσκονται στη Σίνδο.

Πηγές 
 10 πράγματα που κάθε Θεσσαλονικιός πρέπει να ξέρει για τους Μύλους Αλλατίνη
 Μνημεία της Θεσσαλονίκης

Οθωμανική Θεσσαλονίκη
Εβραίοι και Ιουδαϊσμός στη Θεσσαλονίκη
Κτίρια και κατασκευές στη Θεσσαλονίκη
Θεσσαλονίκη
Αυγερινός Παπαρές

Ο Αυγερινός Παπαρές είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ.

Βιογραφικά στοιχεία 
Ο Αυγερινός Παπαρές γεννήθηκε στη Φασούλα στις 27 Δεκεμβρίου 1931. Ομιλεί, πέρα από την ελληνική, την αγγλική γλώσσα. Εργάστηκε ως τραπεζικός υπάλληλος στην Τράπεζα Κύπρου και ως βιβλιοπώλης.

Είναι νυμφευμένος με την Λουκία Χριστοφίδου και έχει τρεις κόρες.

Πολιτική διαδρομή 
Εξελέγη για πρώτη φορά βουλευτής στις Βουλευτικές εκλογές 1981 στην Εκλογική Περιφέρεια Αμμοχώστου με τον ΔΗΣΥ για την Δ΄ Κοινοβουλευτική Περίοδο. Επανεξελέγη στις βουλευτικές εκλογές του 1985 με τον συνασπισμό Δημοκρατικός Συναγερμός-Κόμμα Φιλελευθέρων για την Ε΄ Κοινοβουλευτική Περίοδο, όπως και στις βουλευτικές εκλογές του 1991 για την ΣΤ΄ Κοινοβουλευτική Περίοδο.

Παραπομπές

Πηγές 

Βουλευτές εκλεγμένοι με τον Δημοκρατικό Συναγερμό
Βουλευτές Λεμεσού
Βουλευτές Δ΄ Κοινοβουλευτικής Περιόδου (Κύπρος)
Βουλευτές Ε΄ Κοινοβουλευτικής Περιόδου (Κύπρος)
Βουλευτές ΣΤ΄ Κοινοβουλευτικής Περιόδου (Κύπρος)
Μιχαλάκης Κυπριανού

Ο Μιχαλάκης Κυπριανού ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

Βιογραφικά στοιχεία 
Ο Μιχαλάκης Κυπριανού γεννήθηκε στη Μόρφου το 1937. Ομιλούσε, πέρα από την ελληνική, την αγγλική, τη γαλλική και την τουρκική γλώσσα. Σπούδασε νομική στο Μίτολ Τεμπλ και εργαζόταν ως δικηγόρος. Διετέλεσε Εισαγγελέας (1968-1970) και Ανώτερος Εισαγγελέας (1970-1991) στη Νομική Υπηρεσία της Κυπριακής Δημοκρατίας.

Ήταν νυμφευμένος με την Ιωάννα Κυπριανού και είχε μία κόρη και δύο υιούς. Απεβίωσε στις 10 Απριλίου 2018.

Πολιτική διαδρομή 
Εξελέγη βουλευτής Βουλευτικές εκλογές 1991 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο.

Πρόεδρος ΚΟΠ 
Διετέλεσε πρόεδρος της Κυπριακής Ομοσπονδίας Ποδοσφαίρου (ΚΟΠ) την περίοδο 1979-1987.

Παραπομπές

Πηγές 

Βουλευτές εκλεγμένοι με τον Δημοκρατικό Συναγερμό
Βουλευτές Λευκωσίας
Κύπριοι δικηγόροι
Πρόεδροι Κυπριακής Ομοσπονδίας Ποδοσφαίρου
Βουλευτές ΣΤ΄ Κοινοβουλευτικής Περιόδου (Κύπρος)
Κατάλογος πρωθυπουργών της Μάλτας

Ο Πρωθυπουργός της Μάλτας (μαλτέζικα: Prim Ministru ta' Malta) είναι ο αρχηγός κυβέρνησης της Μάλτας. Το αξίωμα συστάθηκε αμέσως μόλις η χώρα έγινε αυτόνομη δημοκρατία, το 1921. Η θέση δεν υφίστατο μεταξύ 1933 και 1947 όπως επίσης κατά τη διάρκεια της περιόδου μεταξύ 1958 και 1962. 

Ο Πρωθυπουργός διορίζεται από τον Πρόεδρο. Ως υπουργός ο ίδιος, είναι υπεύθυνος για διάφορους τομείς της κυβέρνησης. 
Επίσημη κατοικία του είναι η Βίλα Φράντσια ενώ η θερινή του κατοικία είναι το Μέγαρο Τζιρτζέντι. Ωστόσο, δεν τυγχάνουν ευρείας χρήσης με εξαίρεση τις δημόσιες τελετές, την υποδοχή ονομαστών προσώπων και της χρήσης τους ως συμβολικών κτηρίων.

Κατάλογος πρωθυπουργών 

Πολιτικά κόμματα

Εν ζωή πρώην πρωθυπουργοί

Παραπομπές

Δείτε επίσης 
 Πρόεδρος της Μάλτας
 Κατάλογος αρχηγών κράτους της Μάλτας

 
Μαλτα
Επαρχιακό Κόμμα

Το Επαρχιακό Κόμμα ήταν ένα πολιτικό κόμμα στην Ελλάδα που συμμετείχε για πρώτη και τελευταία φορά στις εθνικές εκλογές το 1926,, όπου έλαβε το 1% των ψήφων και κέρδισε 2 έδρες. Οι εκλογές του 1926 ήταν οι μοναδικές εκλογές στις οποίες συμμετείχε.

Παραπομπές 

Καταργημένα πολιτικά κόμματα στην Ελλάδα
Ενιαίον Μέτωπον Εργατών και Αγροτών

Το Ενιαίον Μέτωπον Εργατών και Αγροτών (Ε.Μ.Ε.Α., παλαιότερα: Ενιαίον Μέτωπον Εργατών, Αγροτών και Προσφύγων) ήταν ελληνικός εκλογικός συνδυασμός που δημιουργήθηκε από το Κομμουνιστικό Κόμμα Ελλάδας για τη συμμετοχή του στις βουλευτικές εκλογές, την περίοδο του Μεσοπολέμου.

Ιστορία
Το Ενιαίον Μέτωπον Εργατών, Αγροτών και Προσφύγων συγκροτήθηκε το 1926, ως εκλογικός συνδυασμός του Κομμουνιστικού Κόμματος Ελλάδας, για τη συμμετοχή του στις βουλευτικές εκλογές του ίδιου έτους. Ο συνδυασμός έλαβε 4,38% και εξέλεξε δέκα βουλευτές. Ενόψει των εκλογών του 1928, ο συνδυασμός μετονομάστηκε σε «Ενιαίον Μέτωπον Εργατών και Αγροτών». Παρά την επιτυχία του στις εκλογές του 1926, δεν εξέλεξε βουλευτές. Αντίθετα, στις βουλευτικές του 1932, το Ε.Μ.Ε.Α. συγκέντρωσε το 4,97% των ψήφων και εξέλεξε πάλι δέκα βουλευτές. Στις εκλογές του 1933, έχοντας και την υποστήριξη της Κομμουνιστικής Οργάνωσης Μπολσεβίκων Λενινιστών Ελλάδας - Αρχειομαρξιστών, έλαβε 4,64%. Ωστόσο, δεν κατάφερε να εκλέξει βουλευτές, εξαιτίας του πλειοψηφικού εκλογικού συστήματος. Στις βουλευτικές εκλογές του 1935 το Ε.Μ.Ε.Α. συμμετείχε μαζί με άλλους κομμουνιστικούς συνδυασμούς στο συνασπισμό «Κομμουνισταί και Συμπράττοντες». Και πάλι, παρότι ο συνασπισμός έλαβε 9,59%, δεν εξελέγησαν βουλευτές.

Αποτελέσματα εκλογών

Βουλή των Ελλήνων

Παραπομπές

Πηγές
 Βουλή των Ελλήνων - Μητρώο Πληρεξουσίων, Γερουσιαστών και Βουλευτών (1922-1935)
 Βουλή των Ελλήνων - Μητρώο Γερουσιαστών και Βουλευτών (1927-1974)

Καταργημένα πολιτικά κόμματα στην Ελλάδα
Κομμουνιστικά κόμματα στην Ελλάδα
Κομμουνιστικό Κόμμα Ελλάδας
Κόμμα Δημοκρατικής Ενώσεως

Η Δημοκρατική Ένωση ή Κόμμα Δημοκρατικής Ενώσεως ήταν Ελληνικό πολιτικό κόμμα. Το κόμμα ιδρύθηκε από τον φιλελεύθερο και δημοκρατικό πολιτικό Αλέξανδρο Παπαναστασίου.

Ιστορία 
Το κόμμα συμμετείχε για πρώτη φορά σε εκλογές το 1926,, όπου κέρδισε 17 έδρες και έγινε το τέταρτο μεγαλύτερο κόμμα στο Ελληνικό Κοινοβούλιο. Παρά την επιτυχία του κόμματος το 1926, το κόμμα δεν συμμετείχε στις εκλογές 1928 και στη συνέχεια συγχωνεύτηκε στον Δημοκρατικό Συνασπισμό

Το έμβλημα του κόμματος σχεδιάστηκε από τον Κωνσταντίνο Παρθένη.

Παραπομπές 

Καταργημένα πολιτικά κόμματα στην Ελλάδα
Ιερά Μονή Παναγίας Ανδρουμπεβίτσης

Η Ιερά Μονή Παναγίας Ανδρουμπεβίτσης, βρίσκεται στο Κάμπο Αβίας, στη δυτική Μάνη. Ανήκει στη Μητρόπολη Γυθείου και Οιτύλου και εορτάζει στις 23 Αυγούστου, ημέρα της Απόδοσης εορτής Κοιμήσεως της Θεοτόκου. Από το 1978 λειτουργεί ως γυναικεία μονή.

Ιστορία της Μονής
Η Μονή χτίστηκε μεταξύ 12ου και 13ου αιώνα όπως προκύπτει από τον αρχιτεκτονικό ρυθμό και την τεχνοτροπία των αγιογραφιών του παλιού καθολικού της. Συνεχόμενα στο παλιό καθολικό χτίστηκε νεότερο, σταυρεπίστεγο μετά τρούλου, το 1704.

Μετά την κατάληψη της Κωνσταντινούπολης από τους Σταυροφόρους, το 1204, η μονή όπως και η γύρω περιοχή πέρασε στους Φράγκους. Στη συνέχεια περιήλθε στους Τούρκους και αργότερα, από το 1687 μέχρι το 1715, στους Βενετούς. Μετά επανήλθε εκ νέου στους Τούρκους.

Το μοναστήρι άκμασε μέχρι τα Ορλωφικά, το 1790, μετά την ατυχή κατάληξη των οποίων εγκαταλήφθηκε. Το 1810 επιτροπές λαϊκών της περιοχής έδωσαν τη Μονή ως μετόχι στη Μονή Δοχειαρίου του Αγίου Όρους. Μετά την απελευθέρωση η Μονή Παναγίας Ανδρουμπεβίτσης και η κτηματική περιουσία της ήταν για έναν αιώνα στην κατοχή της οικογένειας Τζανετάκη.

Το παλαιότερο καθολικό αναστηλώθηκε από την Αρχαιολογική Υπηρεσία Σπάρτης, τη δεκαετία του ’70. Τότε αναστηλώθηκαν και τα κελιά και οι βοηθητικοί χώροι του κτιριακού συγκροτήματος της Μονής.

Εξωτερικός σύνδεσμος
https://web.archive.org/web/20190802102138/http://www.im-manis.gr/index.php/androai-ierai-monai/pnevmatiki-zoi/panagia-androumpevitsis

Μονές του νομού Λακωνίας‎
Άντι Ρίνε

Ο Άντι Ρίνε (φιν. Antti Juhani Rinne (3 Νοεμβρίου 1962-) είναι Φινλανδός δικηγόρος και πολιτικός, αρχηγός του Σοσιαλδημοκρατικού Κόμματος από το 2014. Έπειτα από τις 

εκλογές του 2019, ορκίστηκε ως Πρωθυπουργός της Φινλανδίας και παραιτήθηκε από την πρωθυπουργία τον Δεκέμβριο του 2019. Διορίστηκε στην πρωθυπουργία στις 6 Ιουνίου 2019. Προηγουμένως υπηρέτησε ως υπουργός Οικονομικών και αντιπρόεδρος της κυβέρνησης μεταξύ 2014 και 2015 και εκλέγεται βουλευτής από το 2015. Λίγο πριν την πρωθυπουργία, ήταν Πρόεδρος της Βουλής.

Ο Ρίνε σπούδασε νομικά και κατέχει πτυχίο από το Πανεπιστήμιο του Ελσίνκι. Υπηρέτησε ως πρόεδρος της Ένωσης Επαγγελματιών Ιδιωτικού Τομέα (ERTO) από το 2002 ως το 2005, της Ένωσης Μισθωτών Εργαζομένων από το 2005 ως το 2010 και των Συνδικάτων Επαγγελματιών από το 2010 ως το 2014. Ο Ρίνε εξελέγη πρόεδρος του Σοσιαλδημοκρατικού Κόμματος (SDP) στις 9 Μαΐου 2014.

O πρωθυπουργός παραιτήθηκε στις 3 Δεκεμβρίου 2019 έπειτα από τη διαφωνία του Κόμματος του Κέντρου (ένα από τα κόμματα που άνηκαν στον κυβερνητικό συνασπισμό) με τον τρόπο που ο Ρίνε χειρίστηκε την απεργία στα ταχυδρομεία και την απόσυρση της εμπιστοσύνης προς το πρόσωπο του πρωθυπουργού. Ο πρόεδρος της χώρας Σάουλι Νιινίστο ζήτησε από τον Ρίνε να παραμείνει υπηρεσιακός πρωθυπουργός ως τον ορισμό αντικαταστάτη. Στις 10 Δεκεμβρίου 2019, η παραίτησή του έγινε και επισήμως δεκτή, ενώ στον πρωθυπουργικό θώκο τον αντικατέστησε η Σάνα Μαρίν, η νεότερη πρωθυπουργός στη Φινλανδία, αλλά και σε όλο τον κόσμο.

Παραπομπές 

Πρωθυπουργοί της Φινλανδίας
Ηγέτες εν ενεργεία
Σόλων Ράγκας

Ο Σόλων Ράγκας ήταν Έλληνας Εισαγγελέας του Αρείου Πάγου.

Βιογραφικά στοιχεία 

Γεννήθηκε στην Άρτα και ήταν γιος του Δημητρίου Ράγκα. Σπούδασε νομικά και εισήλθε στο δικαστικό σώμα το 1940 φτάνοντας μέχρι τον βαθμό του Αρεοπαγίτη (1972). Το 1977 διορίστηκε Εισαγγελέας του Αρείου Πάγου, θέση στην οποία παρέμεινε μέχρι το 1979.

Στις 17 Σεπτεμβρίου 1981 τοποθετήθηκε υπηρεσιακός υπουργός Δικαιοσύνης στην κυβέρνηση Γεωργίου Ράλλη προκειμένου να διεξαχθούν οι εθνικές εκλογές του 1981. Στις 21 Οκτωβρίου 1981 παραιτήθηκε μαζί με όλη την κυβέρνηση Ράλλη.

Αναφορές

Έλληνες υπουργοί Δικαιοσύνης
Έλληνες δικαστικοί
Εισαγγελείς του Αρείου Πάγου
Προμύρι Μαγνησίας

Το Προμύρι είναι χωριό της Θεσσαλίας στο Πήλιο και την Περιφερειακή Ενότητα Μαγνησίας.

Γεωγραφικά στοιχεία 
Το Προμύρι βρίσκεται στο νότιο τμήμα της χερσονήσου, στους βόρειους πρόποδες του όρους Μαύρο Βουνό σε υψόμετρο 128 μέτρα. Απέχει περίπου 55 χλμ. ΝΑ. από τον Βόλο και περίπου 15 χλμ. Ν.-ΝΑ. από την Αργαλαστή (έδρα του δήμου). Είναι πετρόχτιστο χωριό και ο κεντρικός δρόμος (Μηλίνας  - Προμυρίου) παρακάμπτει το χωριό, ώστε να είναι ήσυχο και να μην υπάρχει κίνηση. Τα στενά σοκάκια είναι πλακόστρωτα και περιβάλλονται από δέντρα με ίσκιο. Από το κέντρο του χωριού, ο επισκέπτης μπορεί να δει το νησί της Σκιάθου. Κάποτε στο χωριό άκμαζε η καλλιέργεια μεταξιού, ωστόσο η βιομηχανία μεταξιού του Προμυρίου παρήκμασε και αντικαταστάθηκε από τη γεωργία.

Αξιοθέατα 
Τα παλιά σπίτια είναι πετρόχτιστα, χρονολογούνται στα τέλη του 19ου αιώνα και κατασκευάστηκαν στις αρχές του 20ου αιώνα σε νεοκλασικό στυλ. Το κτίριο ιδιοκτησίας Ανδρομάχης Πανταζάρα - Δάμτσα έχει χαρακτηριστεί ως έργο τέχνης "διότι αποτελεί δείγμα παραδοσιακής αρχιτεκτονικής με αρμονικό όγκο, απόλυτα ενταγμένο στο περιβάλλον και με αξιόλογα επιμέρους στοιχεία, όπως το μαρμάρινο μπαλκόνι με τις λιθανάγλυφες παραστάσεις και πλούσια ζωγραφική διακόσμηση στο εσωτερικό του κτιρίου που είναι από τις αξιολογότερες της περιοχής." 

Το Προμύρι έχει παραδοσιακά παντοπωλεία, φούρνο με ξύλα και κρεοπωλείο. Ο "Φούρνος Θωμά" έχει  χαρακτηριστεί ως μνημείο "διότι αποτελεί αντιπροσωπευτικό δείγμα κτιρίου (ειδικής χρήσης, το οποίο διατηρεί όλα τα αυθεντικά του στοιχεία (μορφολογικά και λειτουργικά) και παρουσιάζει λαογραφικό ενδιαφέρον".

Η σκεπαστή θολωτή «Τρανή Βρύση», δεξιά του δρόμου προς την πλατειά - κτισμένη το 1976, έχει χαρακτηριστεί ως ιστορικού διατηρητέου μνημείου "διότι αποτελεί σημαντικό στοιχείο για τη μελέτη της ιστορίας της Αρχιτεκτονικής του οικισμού και του Πηλίου γενικότερα". 

Στην παραλία της Θεοτόκου που βρίσκεται στο ακρωτήριο της Σηπιάδος έχουν βρεθεί ίχνη από αρχαίο ναό αφιερωμένο στην Αρτέμιδα, ίχνη παλαιοχριστιανικής βασιλικής (5ου ή 6ου αιώνα) με ψηφιδωτό δάπεδο και στον ίδιο χώρο σήμερα βρίσκεται το εκκλησάκι της Θεοτόκου. Πρόκειται για μονόχωρο ναό, με τυφλό θόλο και ημικυκλική αψίδα, κτισμένο στα 1807 όπως και η χρονολόγηση του τέμπλο του.

Διοικητικά στοιχεία 
Μετά την απελευθέρωση της Θεσσαλίας, αναφέρεται επίσημα για πρώτη φορά το 1883 στο ΦΕΚ 126Α - 02/04/1883 να προσαρτάται στον τότε δήμο Σηπιάδος. Το 1912 με το ΦΕΚ 262Α - 31/08/1912 ορίστηκε έδρα της ομώνυμης κοινότητας. Σύμφωνα με το πρόγραμμα Καλλικράτης μαζί με τον Άγιο Γεώργιο, το Βοδίνι, το Καστρί, τη Λύρη, τη Μορτιά, τις Μούσγες, το Πατριχώρι, την Πλατανιά, τη Ροδιά και τα Τρόχαλα αποτελούν την κοινότητα Προμυρίου που υπάγεται στη Δημοτική Ενότητα Σηπιάδος του Δήμου Νοτίου Πηλίου και σύμφωνα με την απογραφή 2011 ως κοινότητα έχει πληθυσμό 710 κατοίκους ενώ ως οικισμός 358. Σύμφωνα με την απογραφή του 2001, το χωριό είχε πληθυσμό 377 κατοίκων.

Παραπομπές 

Χωριά του νομού Μαγνησίας
Δήμος Νοτίου Πηλίου
Κόμμα Συντηρητικών Δημοκρατικών

Το Κόμμα Συντηρητικών Δημοκρατικών ήταν Ελληνικό πολιτικό κόμμα, το οποίο έδρασε στη δεκαετία του 1920 και του 1930. Επικεφαλής του κόμματος ήταν ο Ανδρέας Μιχαλακόπουλος.

Ιστορία 
Το κόμμα συμμετείχε για πρώτη φορά σε εθνικές εκλογές το 1928, όπου κέρδισε 5 έδρες στις βουλευτικές εκλογές λαμβάνοντας το 1.6% των ψήφων. Το κόμμα κέρδισε πέντε έδρες στις γερουσιαστικές εκλογές το επόμενο έτος.

Στις εκλογές του 1932 το κόμμα έχασε όλους του τους βουλευτές στην Γερουσία και τη Βουλή. Αν και κέρδισε δύο έδρες στις εκλογές του 1933, οι εκλογές του 1933 ήταν οι τελευταίες εκλογές στις οποίες συμμετείχε το κόμμα.

Παραπομπές 

Καταργημένα πολιτικά κόμματα στην Ελλάδα
Εθνικόν Ριζοσπαστικόν Κόμμα

Το Εθνικό Δημοκρατικό Κόμμα, το οποίο αργότερα μετονομάστηκε σε Εθνικό Ριζοσπαστικό Κόμμα, ήταν Ελληνικό πολιτικό κόμμα το οποίο έδρασε στις δεκαετίες του 1920 και 1930. Επικεφαλής του ήταν ο Γεώργιος Κονδύλης.

Ιστορία 
Το κόμμα συμμετείχε για πρώτη φορά σε εθνικές εκλογές το 1928. Στις εκλογές του 1928 έλαβε το 2.7% των ψήφων και κέρδισε 9 έδρες.

Το κόμμα μετονομάστηκε σε Εθνικό Ριζοσπαστικό Κόμμα και συμμετείχε στις εκλογές του 1932, λαμβάνοντας το 4.1% των ψήφων και 5 έδρες. Στις εκλογές του επομένου έτους, το κόμμα αύξησε τη δύναμη του στις 11 έδρες και έγινε το τέταρτο μεγαλύτερο κόμμα στο Ελληνικό Κοινοβούλιο.

Στις εκλογές του 1935, το κόμμα συμμάχησε με το Λαϊκόν Κόμμα. Επειδή τα βενιζελικά κόμματα μποϊκόταραν τις εκλογές, η συμμαχία πέτυχε συντριπτική νίκη κερδίζοντας 287 από τις 300 έδρες του τότε κοινοβουλίου. Το Εθνικό Ριζοσπαστικό Κόμμα κέρδισε 32 έδρες. Στις εκλογές του 1936 το κόμμα συμμετείχε στις εκλογές ως μέρος της Γενικής Λαϊκής Ριζοσπαστικής Ένωσης (ΓΛΡΕ). Στην ΓΛΡΕ συμμετείχαν επίσης το Εθνικό Λαϊκό Κόμμα και το Ανεξάρτητο Λαϊκό Κόμμα. Στις εκλογές του 1936, τα 3 κόμματα της ΓΛΡΕ (Εθνικό Ριζοσπαστικό Κόμμα, Εθνικό Λαϊκό Κόμμα, Ανεξάρτητο Λαϊκό Κόμμα) κέρδισαν 60 έδρες συνολικά.

Παραπομπές 

Καταργημένα πολιτικά κόμματα στην Ελλάδα
Ντίνα μπιντ Αμπντούλ-Χαμίντ

Η Ντίνα μπιντ Αμπντούλ-Χαμίντ (Dina bint Abdul-Hamid, 15 Δεκεμβρίου 1928 - 21 Αυγούστου 2019) ήταν η πρώτη σύζυγος του βασιλιά Χουσεΐν της Ιορδανίας.

Βιογραφία
Η Ντίνα γεννήθηκε στις 15 Δεκεμβρίου 1928 στο Κάιρο, κόρη του Αμπντούλ-Χαμίντ μπιν Μουχαμάντ Αμπντούλ-Αζίζ Αλ-Αούν και της Φαχριά Μπράβ.

Το 1952 η Ντίνα συναντήθηκε για πρώτη φορά με τον Χουσεΐν στο Λονδίνο, στο σπίτι ενός συγγενή από το Ιράκ. Το 1954, δύο χρόνια μετά την άνοδό του Χουσεΐν στο θρόνο, ανακοινώθηκε ο αρραβώνας τους. Στις 19 Απριλίου 1955 έγινε ο γάμος τους. Μαζί απέκτησαν μια κόρη:
την Πριγκίπισσα Αλία (1956-), παντρεύτηκε (1) τον Νάσερ Γουάσφι Μίρζα. Απέκτησαν 1 παιδί; (2) τον Σαγίντ Μοχάμεντ Αλ-Σάλεχ. Απέκτησαν 2 παιδιά.

Χώρισαν στις 24 Ιουνίου 1957, κατά τη διάρκεια περιόδου έντασης μεταξύ Ιορδανίας και Αιγύπτου. Στις 7 Οκτωβρίου 1970 η Ντίνα παντρεύτηκε τον Υπολοχαγό-Συνταγματάρχη Ασάντ Σουλεΐμάν Αμπντ αλ-Καντίρ, γνωστό και ως Σαλάχ Τάμαρι, ένα Παλαιστίνιο αντάρτη διοικητή που έγινε υψηλόβαθμος αξιωματούχος του Οργανισμού Απελευθέρωσης της Παλαιστίνης. Ήταν φυλακισμένος από τους Ισραηλινούς το 1982. 

Η Ντίνα πέθανε στις 21 Αυγούστου 2019 στο Αμμάν σε ηλικία 89 ετών. Θάφτηκε στο Παλάτι Ραγκαντάν.

Τίτλοι
15 Δεκεμβρίου 1928  – 19 Απριλίου 1955: Η Αξιότιμη Ντίνα μπιντ Αμπντούλ-Χαμίντ
19 Απριλίου 1955  – 24 Ιουνίου 1957: Η Βασιλική Υψηλότητα Η Βασίλισσα της Ιορδανίας
24 Ιουνίου 1957  – 21 Αυγούστου 2019: Η Βασιλική Υψηλότητα Η Πριγκίπισσα Ντίνα Αμπντούλ-Χαμίντ της Ιορδανίας

Παραπομπές

Εξωτερικοί σύνδεσμοι 

Ιορδανοί ευγενείς
Τζένη Μπότση

Η Τζένη Μπότση (21 Ιουλίου 1972) είναι Ελληνίδα ηθοποιός.

Βιογραφικό 
Έκανε το τηλεοπτικό της ντεμπούτο το 1993 στη κωμική σειρά του MEGA Το δις εξαμαρτείν, σε σενάριο και σκηνοθεσία Μιχάλη Ρέππα και Θανάση Παπαθανασίου. Εκεί από το 1993 μέχρι το 1996 υποδυόταν μία από τις δημοσιογράφους του τηλεοπτικού σταθμού Media Channel έχοντας ένα μικρό ρόλο στο καστ της σειράς. Παράλληλα με την παρουσία της στη σειρά έκανε μικρές εμφανίσεις και στις σειρές Ο Πέτρος και τα κορίτσια του και Οι Μεν Και Οι Δεν. Τη σεζόν 1997-1998 υποδύθηκε μία από τις μαθήτριες στο καστ της κωμικής σειράς του ANT1 Καραμπόλα. Ο πρώτος της πρωταγωνιστικός ρόλος, και αυτός που την κατέστησε ιδιαίτερα γνωστή στο ευρύ κοινό, ήταν αυτός της Τζένης στη δραματική σειρά του Λευτέρη Καπώνη Το σημάδι του έρωτα, τη σεζόν 1998-1999. Εκεί υποδύθηκε μία γυναίκα με αστική καταγωγή που μετακομίζει στο χωριό του συντρόφου της και βρίσκεται μπλεγμένη σε ένα ερωτικό τρίγωνο, με τη Βάνα Μπάρμπα και τον Στράτο Τζώρτζογλου. Η ατάκα Τί έγινε Κωστάκη, σε γουστάρει η χωριάτισσα; που ειπώθηκε από τον χαρακτήρα της στη σειρά θεωρείται μία από τις πιο αναγνωρισμένες ατάκες σε τηλεοπτικές σειρές της ελληνικής τηλεόρασης. Ακολούθησε ο ρόλος της Μαρίας στην κωμική σειρά Κρις Κρος, τη σεζόν 1999-2000, όπου πρωταγωνίστησε μαζί με τον Γιώργο Νινιό και τον Τάσο Χαλκιά.

Το 2000 έκανε μία έκτακτη εμφάνιση στο πρώτο επεισόδιο της θρυλικής σειράς Τι ψυχή θα παραδώσεις μωρή; των Αλέξανδρου Ρήγα και Δημήτρη Αποστόλου. Ακολούθησαν διάφοροι πρωταγωνιστικοί ρόλοι σε επιτυχημένες σειρές όπως "Εκτός πορείας", "Άγιο είχαμε", "Ρεζερβέ", "Ελλάς το μεγαλείο σου", "Μόνη εξ αμελείας", "Φύγε εσύ έλα εσύ" και "Είναι Στιγμές" ενώ έκανε σύντομες εμφανίσεις στις σειρές "Εραστής Δυτικών Προαστίων", "Εντιμότατοι κερατάδες", "Γιούγκερμαν", "Εργαζόμενη Γυναίκα", "Πίσω στο Σπίτι", "Οι Συμμαθητές".

Τη σεζόν 2017-2018 πρωταγωνίστησε στην καθημερινή ρομαντική σειρά του ANT1 Παρθένα Ζωή, που βασίστηκε στην αμερικανική σειρά Jane the Virgin, υποδυόμενη τη μητέρα της πρωταγωνίστριας Σοφία Καλλέργη. Την αμέσως επόμενη σεζόν είχε έναν από τους πρωταγωνιστικούς ρόλους στην κωμική σειρά του ANT1 Πέτα τη Φριτέζα, παίζοντας μαζί με τον Γιάννη Μπέζο. Παρόλο που η σειρά συνεχίστηκε και τη σεζόν 2019-2020, η ίδια εμφανίστηκε μόνο σε τέσσερα επεισόδια εξαιτίας της εγκυμοσύνης της. Επέστρεψε τηλεοπτικά τον Ιούνιο του 2021 κάνοντας μία έκτακτη εμφάνιση στον όγδοο κύκλο της σειράς Μην αρχίζεις τη μουρμούρα. Τη σεζόν 2021-2022 πρόκειται να υποδυθεί τη Ντιάνα Κακαλιούρα στην κωμική σειρά των Παπαθανασίου και Ρέπα Συμπέθεροι από τα Τίρανα στο Mega Channelσειρά Χαιρέτα μου τον Πλάτανο στο ΕΡΤ1

Φιλμογραφία

Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Χρ. Πάρλας συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές 

Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί κινηματογράφου
I Disappear

Το "I Disappear" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στο soundtrack της ταινίας Mission: Impossible 2 (2000), για την οποία και γράφτηκε αποκλειστικά. Την ίδια χρονιά το κομμάτι κυκλοφόρησε και ως single, το οποίο σημείωσε εισπρακτική επιτυχία, φτάνοντας στο νούμερο 1 των αμερικανικών Mainstream Rock Tracks, του Billboard. Εκτός από εκεί, κατάφερε να μπει σε άλλες τέσσερις δεκάδες χωρών. Στα Hot 100, έφτασε έως και το νούμερο 76.  

Η συγκεκριμένη ηχογράφηση ήταν και η τελευταία του Τζέισον Νιούστεντ, με τους Metallica. Επίσης, για την προώθηση του κομματιού κυκλοφόρησε και video clip, στο οποίο τα μέλη βρίσκονται σε μία έρημο. Επίσης, αυτό ήταν και το τελευταίο video clip που συμμετείχε ο Νιούστεντ. Στο βίντεο, βρίσκεται ο Χέτφιλντ να οδηγεί μία Chevrolet Camaro, του 1967, η οποία, μετά το τέλος των γυρισμάτων, του δωρήθηκε. Έτσι, μετά την έβαλε προς πώληση στο eBay, για φιλανθρωπικούς σκοπούς, καταφέρνοντας να την πουλήσει έναντι 70.000 δολαρίων. 

Το τραγούδι, επίσης, είναι γνωστό λόγω της δικαστικής διαμάχης που προέκυψε μεταξύ των Metallica και της Napster Inc., με θέμα τα πνευματικά δικαιώματα. Η υπόθεση ξεκίνησε όταν το συγκρότημα άκουσε μία μισοτελειωμένη demo έκδοση του τραγουδιού στον peer-to-peer ιστότπο του Napster. Η απόφαση τελικά βγήκε τον Μάρτιο του 2001, εις βάρος του ιστοτόπου, ο οποίος αναγκάστηκε να ψάξει και να διαγράψει όλα τα αρχεία που αφορούσαν τους Metallica.  Αυτή ήταν η πρώτη δίκη μεταξύ καλλιτεχνών και παρόμοιας ιστοσελίδας.

Παραπομπές

Εξωτερικοί σύνδεσμοι 
 Video clip στο YouTube

Τραγούδια του 2000
Singles του 2000
Τραγούδια των Metallica
Singles της Hollywood Records
Εμπιστοσύνη (πολιτικό κόμμα)

Η Εμπιστοσύνη ήταν Ελληνικό μουσουλμανικό πολιτικό κόμμα. Το κόμμα έδρασε κυρίως στο νομό Ροδόπης, όπου υπάρχει σημαντική μουσουλμανική μειονότητα.

Ιστορία 
Το κόμμα συμμετείχε για πρώτη φορά σε εκλογές το 1989, όπου κέρδισε μία έδρα στις εκλογές του Ιουνίου. Στις εκλογές του Νοεμβρίου 1989 και Απριλίου 1990, το κόμμα διατήρησε την έδρα του στο κοινοβούλιο. Στις εκλογές του 1993 το κόμμα έχασε την μια έδρα που είχε στο κοινοβούλιο. Οι εκλογές του 1993 ήταν οι τελευταίες εκλογές στις οποίες συμμετείχε το κόμμα.

Παραπομπές 

Καταργημένα πολιτικά κόμματα στην Ελλάδα
Κατάλογος κυβερνητών του Πουέρτο Ρίκο

Ο Κυβερνήτης του Πουέρτο Ρίκο () είναι ο αρχηγός της κυβέρνησης του Πουέρτο Ρίκο και αποτελεί την εκτελεστική αρχή της κυβέρνησης του νησιού. Είναι επίσης αρχηγός του στρατού και της Εθνοφρουράς του Πουέρτο Ρίκο.

Από το 1948 εκλέγεται από τον λαό του Πουέρτο Ρίκο. Πριν το έτος εκείνο, ο κυβερνήτης διοριζόταν από τον βασιλιά της Ισπανίας (1510-1898) και από τον Αμερικανό πρόεδρο (1898–1948).

Με βάση το Άρθρο 4 του Συντάγματος του Πουέρτο Ρίκο, έχει την εξουσία να διορίζει τους αξιωματούχους του Πουέρτο Ρίκο. Σε αντίθεση με τις αμερικάνικες πολιτείες, σε περίπτωση απουσίας του Κυβερνήτη, τον αντικαθιστά προσωρινά ο υπουργός Εξωτερικών ή ο πρώτος τη τάξει υπουργός σε περίπτωση που δεν μπορεί ο υπουργός Εξωτερικών.

Οι πρώτοι γνωστοί αρχηγοί κυβέρνησης του Πουέρτο Ρίκο ήταν οι κακίκε, οι αρχηγοί των φυλών από τους  ιθαγενείς, που ονομάζονταν Taínos και κατοικούσαν στο νησί πριν την έλευση των Ισπανών. 

Πρώτος διορισμένος κυβερνήτης ήταν ο Ισπανός Χουάν Πόνθε ντε Λεόν. Πολλά χρόνια αργότερα, ο Χουάν Πονθέ ντε Λεόν ο Δεύτερος έγινε ο πρώτος κυβερνήτης γεννημένος στο Πουέρτο Ρίκο.

Το 1948 ο Λούις Μουνιός Μαρίν έγινε ο πρώτος Πορτορικανός εκλεγμένος κυβερνήτης.

Κατάλογος κυβερνητών του Πουέρτο Ρίκο

Κυβερνήτες υπό το Ισπανικό Στέμμα

Κυβερνήτες επί αμερικανικής αποικιοκρατίας

Στρατιωτική κυβέρνηση

Μετά την Πράξη Φόρακερ του 1900

Κυβερνήτες με το Σύνταγμα της Κοινοπολιτείας του Πουέρτο Ρίκο 
 (6)
 (6)

Πολιτική τοποθέτηση σε αμερικάνικα κόμματα

 (9)
 (2)
 (1)

Παραπομπές 

   *
Κατάλογοι
Άγγελος (όνομα)

Το όνομα Άγγελος προέρχεται από τον άγγελο (αυτός που φέρνει ειδήσεις) και από το ρήμα αγγέλω που σημαίνει: φέρνω είδηση, προμηνύω. Υποκοριστικά του ονόματος είναι: Αγγελής. Γιορτάζει 8 Νοεμβρίου.

Ετυμολογία 
Στην αρχαία Ελλάδα η έννοια άγγελος χαρακτήριζε κάποιον ο οποίος μετέδιδε ειδήσεις, πληροφορίες ή αγγελίες. Ο Όμηρος στα έργα του ήδη εμφανίζει τη λέξη με αυτή την έννοια, ενώ και οι Ηρόδοτος[1] και Ξενοφών[2] την χρησιμοποιεί για να περιγράψει ειδικούς απεσταλμένους μεταφοράς μηνυμάτων ή πληροφοριών. Επίσης οι άγγελοι χρησιμοποιούνται και σε άλλα καθήκοντα, όπως σύναψη συνθηκών ή είσπραξη χρημάτων. Ως θεϊκή ή υπερβατική παρουσία η έννοια άγγελος εμφανίζεται για πρώτη φορά στο πρόσωπο του Ερμή, ο οποίος προσφωνείται ως άγγελος της Περσεφόνης από τον Όμηρο[3]. Επίσης κατά τον Πλάτωνα[4] ο Κάτω Κόσμος έχει τους αγγέλους του, οι οποίοι καλούνται «άγγελοι καταχθόνιοι».

Στα Εβραϊκά η αντίστοιχη λέξη מלאך‎ mal'akh χρησιμοποιείται για να δηλώσει είτε θείο είτε ανθρώπινο αγγελιαφόρο. Η λατινική εκδοχή, εντούτοις, διακρίνει τον θείο ή πνευματικό αγγελιαφόρο από τον άνθρωπο με τις έννοιες angelus (δάνειο από την Ελληνική γλώσσα) και legatus «απεσταλμένος».

Αγγελος
Πρωτάθλημα Εθνών Αφρικής

Το Πρωτάθλημα Εθνών Αφρικής (αγγλικά: CAF African Nations Championship, ) είναι μία ποδοσφαιρική διοργάνωση που ανακοινώθηκε για πρώτη φορά στις 11 Σεπτεμβρίου 2007. Διοικείται από την Αφρικανική Συνομοσπονδία Ποδοσφαίρου (CAF) και παίζεται μεταξύ των καλύτερων εθνικών ομάδων της Αφρικής, αποκλειστικά με παίκτες που δραστηριοποιούνται στα εθνικά πρωταθλήματα και έχουν το δικαίωμα να παίξουν στη επερχόμενη σεζόν. Οι εκπατρισμένοι παίκτες, ανεξάρτητα από το πού αγωνίζονται, ακόμη και στην Αφρική, δεν είναι επιλέξιμοι για να λάβουν μέρος στη διοργάνωση. 

Η πρώτη διοργάνωση πραγματοποιήθηκε το 2009. Φιλοξενήθηκε από την Ακτή Ελεφαντοστού και την κέρδισε η Λαϊκή Δημοκρατία του Κονγκό. Η διοργάνωση επεκτάθηκε σε 16 ομάδες για το δεύτερο τουρνουά, που πραγματοποιήθηκε στο Σουδάν το 2011.  Το τουρνουά κέρδισε η Τυνησία, στον απόηχο της τυνησιακής Επανάστασης. 

Το τουρνουά γίνεται τώρα κάθε άρτια χρονιά και εναλλάσσεται με το Κύπελλο Εθνών Αφρικής.

Ιστορία 
Η δημιουργία του Πρωταθλήματος Εθνών Αφρικής ήταν μία ανταπόκριση στην επιθυμία αναβίωσης ή ενίσχυσης των εθνικών διοργανώσεων που αποδυναμώνονται τακτικά από μαζική έξοδο κορυφαίων παικτών που εγκαταλείπουν τις πατρίδες τους για να παίζουν σε ξένες ομάδες, οι οποίες θα πληρώσουν περισσότερα και θα αποκτήσουν μεγαλύτερη κάλυψη από τα μέσα ενημέρωσης. Ξεκινώντας από την έκδοση του 2014 και ύστερα, όλοι οι αγώνες αναγνωρίζονται από την FIFA ως επίσημοι αγώνες της πρώτης ομάδας.

Χορηγία 
Τον Ιούλιο του 2016, η Total εξασφάλισε ένα οκταετές πακέτο χορηγίας από την Αφρικανική Συνομοσπονδία Ποδοσφαίρου (CAF) για την υποστήριξη 10 βασικών διοργανώσεων. Λόγω αυτής της χορηγίας, το Πρωτάθλημα Εθνών Αφρικής ονομάζεται «Total Πρωτάθλημα Εθνών Αφρικής».

Πρόκριση 
Οι οκτώ θέσεις συμμετοχής, για την πρώτη έκδοση του 2009, διατέθηκαν με τον ακόλουθο τρόπο: 

 Μία για τη Βόρεια Ζώνη, Δυτική Ζώνη Α, Δυτική Ζώνη Β, Κεντρική Ζώνη και Κεντρική-Ανατολική Ζώνη 
 Δύο για τη Νότια Ζώνη 
 Μία για τη χώρα φιλοξενίας του τουρνουά 

Από τη δεύτερη έκδοση, το 2011, 16 ομάδες μπορούν να λάβουν μέρος στο τουρνουά, που κατανέμονται με αυτόν τον τρόπο (συμπεριλαμβανομένης της χώρας φιλοξενίας): 

 2 για κάθε μία από τη Βόρεια Ζώνη και τη Δυτική Ζώνη Α 
 3 για κάθε μία από Δυτική Ζώνη Β, Κεντρική Ζώνη, Κεντρική-Ανατολική Ζώνη και Νότια Ζώνη

Μορφή διοργάνωσης 
Η φάση ομίλων του Πρωταθλήματος Εθνών Αφρικής περιλαμβάνει ομίλους τεσσάρων ομάδων που κληρώνονται τυχαία. Οι δύο πρώτες ομάδες από κάθε όμιλο προκρίνονται στη φάση νοκ άουτ. 

Στις 8 Μαρτίου 2009, η Λαϊκή Δημοκρατία του Κονγκό νίκησε τη Γκάνα με 2-0 για να γίνει η πρώτη νικήτρια της διοργάνωσης.

Αποτελέσματα

Συνοπτικά

Πρωταθλήτριες ανά περιοχή

Δείτε επίσης 

 Κατάλογος ποδοσφαιρικών διοργανώσεων 
 Κύπελλο Εθνών Αφρικής

Παραπομπές

Εξωτερικοί σύνδεσμοι 
 Επίσημος ιστότοπος στο Confédération Africaine de Football 
 Επεξήγηση μορφής (Γαλλικά) 

Πρωτάθλημα Εθνών Αφρικής